Source: https://www.financnasprava.sk/sk/podnikatelia/dane/dan-z-pridanej-hodnoty/_registrovanie
Timestamp: 2018-01-16 19:01:29+00:00

Document:
Umelecké diela, starožitnosti a použitý tovar
Vzor registračného tlačiva "Žiadosť o registráciu, oznámenie zmien, žiadosť o zrušenie registrácie na daň z príjmov a daň z pridanej hodnoty - schválený vzor" [.pdf; 76 kB; nové okno] je pre verejnosť k dispozícii na stránkach portálu finančnej správy v časti "Vzory tlačív a na každom daňovom úrade.
V prípade, že chcete podať registračné tlačivo elektronicky, musíte byť registrovaný a prihlásený na portáli FS a registrovaný na daňovom úrade. Zároveň musíte mať uzatvorenú dohodu o elektronickom doručovaní s daňovým úradom alebo vlastniť kvalifikovaný elektronický podpis (KEP).
Daňové priznanie k dani z pridanej hodnoty podáva ten, komu to vyplýva z ustanovenia § 78 zákona o DPH [nové okno]. Podáva sa na tlačive, ktorého vzor ustanovuje Ministerstvo financií SR opatrením, ktoré uverejňuje vo Finančnom spravodajcovi [nové okno]. Vzor tlačiva daňového priznania k dani z pridanej hodnoty je uvedený v prílohe uvedeného opatrenia. Oznámenie o vydaní opatrenia je uverejňované v Zbierke zákonov [nové okno].
Vyplnenie tlačiva daňového priznania pre daň z pridanej hodnoty bude trvať len niekoľko minút. Na vyplnenie použite formulár vydaný Opatrením MF SR č. MF/016923/2017-731 [nové okno]. Tlačivo daňového priznania pre daň z pridanej hodnoty má 2 strany.
vyplniť priamo vo Vašom počítači a pomocou kvalifikovaného elektronického podpisu (KEP) alebo na základe dohody o elektronickom doručovaní podať elektronicky. Prílohy môžete podať elektronicky, avšak aj inak ako elektronickými prostriedkami,keďže daňový subjekt nemá povinnosť prílohy zasielať elektronicky.
Formulár elektronického daňového priznania k dani z pridanej hodnoty [nové okno]
Daňové priznanie sa podáva v lehotách určených zákonom o DPH [nové okno].
V prípade, že daňový subjekt má povinnosť, resp. chce podať daňové priznanie elektronicky, musí byť registrovaný a prihlásený na portáli FS a registrovaný na daňovom úrade. Zároveň musí mať uzatvorenú dohodu o elektronickom doručovaní s daňovým úradom alebo vlastniť kvalifikovaný elektronický podpis (KEP).
Súhrnný výkaz podáva ten, komu to vyplýva z ustanovenia § 80 zákona o DPH [nové okno]. Podáva sa na tlačive, ktorého vzor je ustanovený Opatrením MF SR č. MF/500/2009 [nové okno], elektronickými prostriedkami najneskôr do 25 dní po skončení obdobia, za ktoré je povinnosť podať súhrnný výkaz. Súhrnný výkaz musí byť podpísaný kvalifikovaným elektronickým podpisom (KEP) alebo podpísaný na základe písomnej dohody o elektronickom doručovaní s daňovým úradom.
Formulár elektronického súhrnného výkazu k dani z pridanej hodnoty [nové okno]
je povinný uviesť len údaje o dodaní tovaru oslobodeného od dane podľa § 43 alebo § 47 alebo údaje o dodaní tovaru podľa § 45 a súčasne v ktorom neuvádza údaje o odpočítaní dane alebo uvádza len odpočítanie dane podľa § 49 ods. 2 písm. d) zákona o DPH [nové okno].
Platiteľ uvedie údaje v kontrolnom výkaze v členení podľa vzoru ustanoveného Opatrením Ministerstva financií Slovenskej republiky č. MF/017524/2016-731 [nové okno].
Formulár elektronického kontrolného výkazu k dani z pridanej hodnoty [nové okno]
Poučenia na vyplnenie formulárov k dani z pridanej hodnoty nájdete na PFS v časti "Poučenie k tlačivám"
Za január 2018 je variabilný symbol 1100012018
Za I. štvrťrok 2018 je variabilný symbol 1100412018.
Podrobnejšie informácie k tvorbe účtu nájdete v časti „Platenie daní".
Daňovú povinnosť je možné uhradiť bezhotovostným prevodom z účtu vedeného v banke na príslušný účet správcu dane (za deň platby sa považuje deň, keď bola platba odpísaná z účtu daňového subjektu alebo inej osoby, ktorá platbu vykonala) alebo v hotovosti poštovým poukazom na príslušný účet správcu dane (za deň platby sa považuje deň, keď pošta hotovosť prijala).
Ak v zdaňovacom období vznikne platiteľovi nadmerný odpočet, odpočíta platiteľ nadmerný odpočet od vlastnej daňovej povinnosti v nasledujúcom zdaňovacom období okrem prípadu, ak platiteľ dane spĺňa podmienky na skoršie vrátenie nadmerného odpočtu podľa § 79 ods. 2 zákona o DPH [nové okno].
platiteľ nemal v období 6 kalendárnych mesiacov pred skončením kalendárneho mesiaca, v ktorom nadmerný odpočet vznikol, daňové nedoplatky a colné nedoplatky voči daňovému a colnému úradu a nedoplatky na povinných odvodoch poistného v súhrne viac ako 1 000 eur,
Dátum poslednej aktualizácie informačného obsahu: 8. 1. 2018

References: § 78
 § 80
 § 43
 § 47
 § 45
 § 49
 § 79